Το Φεστιβάλ του Δήμου Αθηναίων

Από την Τυφλίδα στην Αθήνα
2026-05-10 11:30 - 16:30 (Europe/Athens) | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
Το Φεστιβάλ του Δήμου Αθηναίων και η Πρεσβεία της Γεωργίας στην Ελλάδα διοργανώνουν μια μοναδική γιορτή στο κέντρο της Αθήνας, η οποία θα μας επιτρέψει να «ταξιδέψουμε» στη Γεωργία, μία χώρα γεμάτη μουσική, τέχνη και παράδοση. Από τους μαγευτικούς ήχους των πολυφωνικών τραγουδιών έως τις εκφραστικές, γεμάτες χάρη κινήσεις των παραδοσιακών χορών, κάθε στιγμή υπόσχεται να μας φέρει πιο κοντά στο αυθεντικό πνεύμα του Καυκάσου.

Οι επισκέπτες θα έχουν την ευκαιρία να γνωρίσουν τις ξεχωριστές γεύσεις και τα φημισμένα κρασιά της Γεωργίας μέσα από μια εκδήλωση γευσιγνωσίας, ενώ η έκθεση σύγχρονων Γεωργιανών ζωγράφων θα αναδείξει τη ζωντάνια, τη δημιουργικότητα και τη βαθιά καλλιτεχνική κληρονομιά της χώρας.

Πρόκειται για μια γιορτή ανοιχτή σε όλους, με ειδικά διαμορφωμένες δράσεις και παραστάσεις για μικρούς και μεγάλους, που μας προσκαλεί να αισθανθούμε τη ζεστασιά, τη φιλοξενία και τη δημιουργική ενέργεια της γεωργιανής κουλτούρας.

World of Beer Festival 2026
2026-05-10 12:00 - 23:30 | Τεχνόπολη Δήμου Αθηναίων, Πειραιώς 100, Αθήνα, Αθήνα, 118 54, Greece
Το Φεστιβάλ του Δήμου Αθηναίων 2026 συναντά το World of Beer Festival για ένα μοναδικό τριήμερο αφιερωμένο σε όσους αγαπούν την καλή μπίρα, το φαγητό και τη μουσική. Από τις 8 έως τις 10 Μαΐου, στην Τεχνόπολη του Δήμου Αθηναίων θα συγκεντρωθούν πάνω από 300 beer brands από την Ελλάδα και το εξωτερικό: από κλασικές lager και weiss μέχρι πρωτότυπες craft μπίρες με μαστίχα ή λεβάντα.

Στα Beer Talks & Tastings, οι ειδικοί θα αποκαλύψουν τα μυστικά του τέλειου pairing, ενώ η εμπειρία θα απογειωθεί με λαχταριστό street food και ένα εκρηκτικό line-up 9 διαφορετικών συναυλιών: από το rock των Magic de Spell και του Διονύση Τσακνή μέχρι τα παραδοσιακά ικαριώτικα γλέντια του Νίκου Φάκαρου.

Το γέλιο έχει την τιμητική του με κορυφαία stand-up shows από τους Βαγγέλη Χαρισόπουλο, Δήμητρα Νικητέα και άλλους αγαπημένους κωμικούς. Με games area, τα Greek Beer Awards 2026 και μια ατμόσφαιρα γεμάτη ενέργεια, το World of Beer γίνεται το απόλυτο σημείο συνάντησης της πόλης.

Κλείστε το εισιτήριό σας και ετοιμαστείτε για ένα τριήμερο που τα έχει όλα, απολαμβάνοντας πάντα υπεύθυνα!

Athens All Star Party 2026
2026-05-10 16:00 - 23:00 | Parking Θεάτρου Λυκαβηττού, Λόφος Λυκαβηττού, Αθήνα, Αθήνα, 114 71, Greece
Είναι το ραντεβού που όλη η Αθήνα περιμένει κάθε χρόνο. Η στιγμή που η καρδιά της πόλης χτυπά πιο δυνατά. Στο θρυλικό «μπαλκόνι» της πρωτεύουσας, κάτω από το φως των αστεριών και πάνω από τα φώτα της πόλης, το πάρκινγκ του Λυκαβηττού μεταμορφώνεται για ακόμη μια φορά στο απόλυτο open-air dancefloor της χώρας.

Tο καθιερωμένο πάρτι του Φεστιβάλ του Δήμου Αθηναίων επιστρέφει, έχοντας πλέον αποκτήσει το δικό του cult status στην αστική κουλτούρα της πόλης. Χιλιάδες άνθρωποι συναντιούνται ξανά στην κορυφή του λόφου για μια νύχτα όπου η μουσική, ο χορός και η αίσθηση απόλυτης ελευθερίας δημιουργούν μια ατμόσφαιρα ηλεκτρισμένη. Κορυφαίοι promoters συμπράττουν για να στήσουν ένα σκηνικό έκστασης με φόντο την πιο εντυπωσιακή πανοραμική θέα της Αθήνας, εκεί όπου η ηλεκτρονική μουσική συναντά την απεραντοσύνη του αττικού ουρανού.

Καθώς ο ρυθμός καταλαμβάνει την κορυφή, η πόλη γιορτάζει σε μια βραδιά-ορόσημο για τη σύγχρονη κουλτούρα της. Μια εμπειρία που κόβει την ανάσα και επιβεβαιώνει κάθε χρόνο τη θέση της ως το απόλυτο must-attend πάρτι του Μαΐου, μια γιορτή που θα θυμάσαι μέχρι την επόμενη φορά που θα ανέβεις στον λόφο.

Queer Movie Nights 2026
2026-05-10 18:00 - 23:30 | Κινηματογράφος “Τριανόν”, Κοδριγκτώνος 21, Αθήνα, Αθήνα, 104 34, Greece
Τα Queer Movie Nights φέρνουν στο κέντρο της Αθήνας μια ανοιχτή, ζωντανή και συμπεριληπτική γιορτή του LGBTQI+ κινηματογράφου. Μέσα από προβολές queer ταινιών μικρού και μεγάλου μήκους, ντοκιμαντέρ και ελληνικών παραγωγών, η δράση δημιουργεί έναν χώρο συνάντησης όπου οι ιστορίες της queer κοινότητας βρίσκουν ορατότητα, φωνή και κοινό. Η πρωτοβουλία έχει ήδη διαμορφώσει μια σταθερή θέση στον πολιτιστικό χάρτη της πόλης ως μια πλατφόρμα έκφρασης, συνύπαρξης και αποδοχής.

Πέρα από την κινηματογραφική εμπειρία, τα Queer Movie Nights λειτουργούν ως ένας ασφαλής χώρος διαλόγου και σύνδεσης. Ένας τόπος όπου κάθε θεατής μπορεί να αισθανθεί ο εαυτός του, να μοιραστεί εμπειρίες και να δει τον κόσμο μέσα από διαφορετικές και πολύχρωμες οπτικές. Μια διοργάνωση που γιορτάζει τη διαφορετικότητα, την κινηματογραφική δημιουργία και τη δύναμη της μεγάλης οθόνης να φέρνει τους ανθρώπους πιο κοντά.

Μελαχρινός Βελέντζας: Rebirth
2026-05-11 21:00 - 23:00 | Λυσίου & Κλεψύδρας, Λυσίου & Κλεψύδρας, Αθήνα, 105 55, Greece
Η καλλιτεχνική δράση “Rebirth” του πιανίστα και performer Μελαχρινού Βελέντζα, μια σύνθεση performance, installation και συμμετοχικού happening, επαναφέρει στη ζωή ένα εγκαταλελειμμένο πιάνο της Αθήνας σε εμβληματικούς χώρους της πόλης. Μέσα από ένα μουσικό τελετουργικό, το όργανο ηχεί ξανά έπειτα από χρόνια σιωπής, παραλληλίζοντας τη φθορά του ανενεργού αντικειμένου με τη ματαίωση του ανθρώπου που χάνει τη σύνδεση με το «παιχνίδι». Κατά τη διάρκεια του δρώμενου, το κοινό συμμετέχει σε μια συλλογική δράση συγγραφής, εναποθέτοντας προσωπικές ιστορίες στα σκαμπό άλλων λησμονημένων πιάνων. Η δράση αποτελεί μέρος της μακροχρόνιας έρευνας του καλλιτέχνη πάνω στην υλικότητα των οργάνων και τη μνήμη που φέρουν τα σπίτια της πόλης, μετατρέποντας την ατομική απώλεια σε μια κοινή, λυτρωτική εμπειρία.

Midnight Express: '80s Night Out
2026-05-11 21:00 - 23:00, 2026-05-18 21:00 - 23:00 | Ακαδημία Πλάτωνος, Μοναστηρίου 138, Αθήνα, Αθήνα, 104 42, Greece
Το Midnight Express είναι το πνευματικό παιδί του κριτικού κινηματογράφου Άκη Καπράνου που, ορμώμενος από τη νοσταλγία για τις μαγικές μεταμεσονύκτιες προβολές του Αλφαβίλ και του Σινέ Δεξαμενή, ξεκίνησε την προσπάθεια να τις αναβιώσει. Ένα κινηματογραφικό ταξίδι για να θυμηθούν οι παλιότεροι, να μοιραστούν την εμπειρία οι νεότεροι και να ζήσουν όλοι μαζί το κοινό πάθος για την ατόφια απόλαυση της μεγάλης οθόνης. Το Midnight Express αφήνει για λίγο τις σκοτεινές αίθουσες και βγαίνει στο φως, φέρνοντας τη μαγεία του σινεμά στο Φεστιβάλ του Δήμου Αθηναίων.

Πρόγραμμα:

11/05: Πέρα από την Αφρική, Sydney Pollack, 1985

18/05: Λαβύρινθος, Jim Henson, 1986

25/05: Χαμός στην Τσάιναταουν, John Carpenter, 1986

Χορωδία Δωματίου FLORA
2026-05-13 20:00 - 21:00 | Πλατεία Μητροπόλεως, Πλατεία Μητροπόλεως, Athens, Athens, 105 63, Greece
Το Φεστιβάλ του Δήμου Αθηναίων, σε συνεργασία με την Πρεσβεία της Εσθονίας, μας προσκαλεί σε μια μυσταγωγική μουσική συνάντηση με τη φημισμένη Χορωδία Δωματίου, FLORA.

Η FLORA ξεκίνησε το 1989 από μια παρέα ενθουσιωδών νέων και σήμερα, 37 χρόνια μετά, παραμένει μια ζωντανή μουσική οικογένεια 35 μελών, όπου η πείρα των ιδρυτικών στελεχών ενώνεται με τη ζωντάνια της νέας γενιάς. Υπό την έμπειρη καθοδήγηση των μαέστρων Kaie Sauga και Erki Meister, η χορωδία θα μας παρασύρει σε μια μελωδική διαδρομή που εκτείνεται από τα χαρούμενα, ρυθμικά παραδοσιακά τραγούδια της Εσθονίας, μέχρι απαιτητικά έργα σύγχρονης σύνθεσης. Μια βραδιά σπάνιας ακουστικής ομορφιάς που αποδεικνύει ότι η τέχνη δεν γνωρίζει σύνορα και ότι η Αθήνα παραμένει το σταυροδρόμι όπου οι πολιτισμοί της Ευρώπης συναντιούνται και συνομιλούν.

Πρόγραμμα:

1. Runic song “I sing the sea into land”

2. Veljo Tormis: “Tsastuska”

3. Veljo Tormis: Votic Wedding Songs from the series “Forgotten Peoples”:

“The Bride’s Whipping”

“Mocking song”

4. Arvo Pärt: Estonian Lullaby (with accompaniment)

5. Arvo Pärt: “Summer Waltz” (with accompaniment)

6. Arvo Pärt: “Ukuaru Waltz” (with accompaniment)

7. Folk tune “Milkmaids’ Polka”

8. Folk tune “Robber’s Tale”

9. Peep Sarapik: “Honey Tree”

EDEN Block Party w/ Daphni (aka Caribou)
2026-05-14 17:30 - 23:00 | Πλατεία Αβησσυνίας, Πλατεία Αβησσυνίας, Αθήνα, Αθήνα, 105 55, Greece
Στο πλαίσιο του Φεστιβάλ του Δήμου Αθηναίων, η ιστορική Πλατεία Αβυσσηνίας υποδέχεται τον Καναδό Dan Snaith, τον δημιουργό πίσω από το όνομα Caribou.

Ως διδάκτωρ μαθηματικών, ο Caribou καταφέρνει να μετατρέπει την επιστημονική ακρίβεια σε εκρηκτική ενέργεια, χαρίζοντάς μας μερικές από τις πιο επιδραστικές στιγμές της σύγχρονης ηλεκτρονικής σκηνής. Από τους οργανικούς ρυθμούς του εμβληματικού «Andorra» μέχρι τη γεμάτη συναίσθημα dance-pop του «Our Love» και τις dancefloor επιτυχίες όπως το «Can’t Do Without You», κάθε εμφάνιση του Caribou είναι μια μεθυστική γιορτή ήχου και ανθρώπινης ζεστασιάς.

Ετοιμαστείτε να χαθείτε στη μουσική ευφυΐα ενός οραματιστή που ξέρει πως να κάνει μια ολόκληρη πλατεία να χορεύει στον δικό του παλμό.

Music & Film: «Sunrise» με τον Μάνo Κιτσικόπουλο
2026-05-14 20:00 | Μέγαρο Αρσακείου, Σταδίου 42-46, Αθήνα, 105 59, Greece
Ο βωβός κινηματογράφος συναντά τη ζωντανή μουσική στην εσωτερική πλατεία του Αρσακείου Μεγάρου, ενός αρχιτεκτονικού «κοσμήματος» στο κέντρο της Αθήνας. Στο επίκεντρο της βραδιάς βρίσκεται το «Sunrise: A Song of Two Humans» (1927) του θρυλικού F. W. Murnau.

Η ταινία, που θεωρείται μία από τις σπουδαιότερες στην ιστορία του κινηματογράφου, αφηγείται την ιστορία ενός αγρότη που παγιδεύεται στα δίχτυα μιας μυστηριώδους γυναίκας και φτάνει να σχεδιάζει το αδιανόητο: να την σκοτώσει. Η εξέλιξη της αφήγησης μετατρέπεται σε ένα οδυνηρό αλλά βαθιά λυρικό ταξίδι συμφιλίωσης μέσα στο πολύβουο αστικό τοπίο, αναδεικνύοντας την αιώνια πάλη ανάμεσα στο σκοτάδι και το φως της ανθρώπινης ψυχής.

Την προβολή συνοδεύει ζωντανά ο διακεκριμένος σολίστ Μάνος Κιτσικόπουλος. Ο Έλληνας πιανίστας υπογράφει τη μουσική επένδυση και αυτοσχεδιάζει επί σκηνής, αντλώντας έμπνευση από έργα μεγάλων συνθετών όπως ο Chopin (Σοπέν), ο Weil (Βάιλ), ο Satie (Σατί) και Radiohead. Με τους πιανιστικούς αυτοσχεδιασμούς του δεν συνοδεύει απλώς την εικόνα, αλλά τη «μεταφράζει» σε συναίσθημα, δημιουργώντας μια μοναδική κινηματογραφική εμπειρία κάτω από τη γυάλινη στέγη του Αρσακείου.

Tropical Party Athens
2026-05-15 19:00 - 23:00 | Πάρκο Ιλισίων, Δραγούμη και Δημητρέσσα, Αθήνα, Αθήνα, 115 28, Greece
Λίγα πράγματα χρειάζονται για να στηθεί μια πραγματικά αξέχαστη βραδιά: αγάπη για τη μουσική, διάθεση για χορό και μια γενναία δόση εξωστρέφειας. Αυτή είναι η φιλοσοφία του Tropical Party Athens, που επιστρέφει στο Φεστιβάλ του Δήμου Αθηναίων 2026 για να μας θυμίσει πως, με τον σωστό ρυθμό, η πόλη μπορεί να μοιάσει με καλοκαίρι πριν ακόμη φτάσει ο Ιούνιος. Με αίσθηση ελευθερίας, έντονη ενέργεια και έναν χαρακτήρα που δεν παίρνει ποτέ τον εαυτό του υπερβολικά σοβαρά, το Tropical υπόσχεται άλλη μία βραδιά γεμάτη παλμό. Οι μουσικές επιλογές κινούνται σε όλο το φάσμα της σύγχρονης χορευτικής ηλεκτρονικής σκηνής, παρασύροντας τόσο το σταθερό κοινό της ομάδας όσο και όποιον βρεθεί εκεί από περιέργεια και μείνει από ενθουσιασμό. Η ατμόσφαιρα είναι ανοιχτή, φωτεινή και ανεπιτήδευτα χαρούμενη, με την αστική καθημερινότητα να δίνει για λίγο τη θέση της στην ανεμελιά. Μια βραδιά που επιβεβαιώνει ότι η Αθήνα ξέρει να γιορτάζει με ρυθμό, χρώμα και αυθεντική διάθεση.

Best 92.6 Radio Party
2026-05-15 19:00 - 23:00 | Cine Αίγλη Ζαππείου, Κήποι Ζαππείου, Αθήνα, 105 57, Greece
Μια ανάσα από τον παλμό του κέντρου, η Αίγλη Ζαππείου αποκαλύπτεται ως η ιδανική «όαση» για μία από τις πιο δυνατές ανοιξιάτικες στιγμές του Φεστιβάλ του Δήμου Αθηναίων 2026. Σε ένα σκηνικό όπου το πράσινο, η ιστορία και η αρχιτεκτονική συνυπάρχουν αρμονικά, ο Best 92.6 -ο σταθμός που εδώ και περισσότερα από είκοσι χρόνια διαμορφώνει τη μουσική ταυτότητα της πόλης- βγαίνει από το στούντιο και στήνει το δικό του υπαίθριο dancefloor. Οι παραγωγοί του σταθμού παίρνουν θέση στα decks, επιμελούμενοι ένα set που κινείται ανάμεσα στις πιο σύγχρονες ηλεκτρονικές τάσεις και τις αγαπημένες, δοκιμασμένες επιλογές που ξεσηκώνουν το κοινό. Η ενέργεια μεταφέρεται από τα ακουστικά στον ανοιχτό χώρο, δημιουργώντας μια ατμόσφαιρα που συνδυάζει την αστική ζωντάνια με τη χαλαρότητα ενός ανοιξιάτικου βραδινού στον κήπο. Είναι η στιγμή που η πόλη «ανοίγει» και μας καλεί να τη ζήσουμε διαφορετικά: να χορέψουμε κάτω από τα αστέρια, να συναντηθούμε χωρίς πρόγραμμα και να αφεθούμε σε έναν ρυθμό που ενώνει. Μια βραδιά γεμάτη μουσική, ελευθερία και εκείνη τη γνώριμη αίσθηση ότι η Αθήνα, την άνοιξη, είναι στα καλύτερά της.

Music 89.2
2026-05-15 19:00 - 23:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
Λίγο πριν από την επίσημη έναρξη του καλοκαιριού, η Πλατεία Κλαυθμώνος ετοιμάζεται να φιλοξενήσει μια από τις πιο κεφάτες και δυνατές υπαίθριες βραδιές του φετινού Φεστιβάλ του Δήμου Αθηναίων. Ο Music 89.2 ενώνει δυνάμεις με το Φεστιβάλ και μετατρέπει την κεντρική πλατεία σε ένα ζωντανό, πολύχρωμο σημείο συνάντησης, γεμάτο μουσική, χορό και καλοκαιρινή προσμονή. Είναι από εκείνες τις βραδιές που η πόλη μοιάζει να ανεβάζει ένταση και να μας καλεί να βγούμε έξω. Οι παραγωγοί και DJs του σταθμού, τα Κουνάβια, η Maggie, η Evangelia και ο Chris IDH, αφήνουν για λίγο τα μικρόφωνα και αναλαμβάνουν τα decks, στήνοντας ένα πρόγραμμα γεμάτο ενέργεια, mainstream ρυθμό, live shows και χορευτικές performances. Η Πλατεία Κλαυθμώνος γίνεται για μία νύχτα ένα ανοιχτό πάρτι στην καρδιά της Αθήνας, όπου η μουσική συναντά τη γνωριμία, τη χαρά και τη συλλογική διάθεση για διασκέδαση. Μια μεγάλη καλοκαιρινή πρόβα, λίγο πριν μπούμε για τα καλά στη νέα σεζόν.

A Victim of Society & Mechanimal
2026-05-15 20:00 - 22:00 | Οδός Ηπίτου, Ηπίτου, Αθήνα, 105 57, Greece
Οι A Victim of Society και οι Mechanimal, δύο από τις πιο αυθεντικές μπάντες της εγχώριας εναλλακτικής σκηνής, συναντιούνται στο πλαίσιο του Φεστιβάλ του Δήμου Αθηναίων για να δημιουργήσουν μια εκρηκτική ηχητική εμπειρία για τους λάτρεις της νυχτερινής πόλης.

Οι A Victim of Society, το σχήμα των Βαγγέλη Μακρή και Φώτη Ντούσκα, εξαπολύουν τα lo-fi ξόρκια τους, «πνίγοντας» τον χώρο σε fuzzy κιθάρες και υπνωτικά reverbs που μοιάζουν με ηχητική παραίσθηση. Από την άλλη, οι Mechanimal, το οπτικοακουστικό project του Γιάννη Παπαϊωάννου, αναλαμβάνουν να «κουρδίσουν» τη δυστοπία, σφυροκοπώντας το dancefloor με drone-rock εμμονές και industrial ρυθμούς.

Μια βραδιά αφιερωμένη σε όσους αναζητούν την ένταση και την αλήθεια στον ήχο της πόλης, εκεί όπου η μουσική γίνεται ένα με την πίστα και το φως των προβολέων.

Κεραμεικός Beat
2026-05-16 13:00 - 23:00 | Πάρκο «Μίκης Θεοδωράκης», Ιερά Οδός & Πειραιώς, Αθήνα, 118 54, Greece
Η _&Βeyond επιστρέφει δυναμικά στο κέντρο της πόλης, μεταμορφώνοντας το Πάρκο Μίκη Θεοδωράκη σε ένα open-air, ολοήμερο, ανοιξιάτικο dancefloor. Σε συνεργασία με το This Is Athens City Festival, δημιουργεί μια γιορτινή συνάντηση, όπου το αστικό τοπίο συναντά το πράσινο και η μουσική γίνεται σημείο αναφοράς για τη σύγχρονη, αθηναϊκή δημιουργική κοινότητα.

Από το μεσημέρι έως το βράδυ, DJs από την αιχμή της εγχώριας σκηνής διαμορφώνουν ένα πολυσυλλεκτικό ηχητικό περιβάλλον — από balearic beat, rare grooves και electronica μέχρι disco, afro/tropical και house. Cocktails, παζάρι δίσκων βινυλίου και street food, συμπληρώνουν την εμπειρία, δημιουργώντας την ιδανική ατμόσφαιρα για να ξεκινήσει το καλοκαίρι στην πόλη.

DJ sets: K.ATOU x CHEVY | LEX (Athens) x POLATOF | TAKO | MR.Z | KATIA

Βar: ΤΕΛΕΙΟΝ

Παζάρι δίσκων βινυλίου: RECORDS SYMPOSIO

Street food pop-up: TARANTINO BURGERS

Powered by NEEDLESS

K-Pop World Festival Greece
2026-05-16 17:00 - 21:00 | Θέατρο Κολωνού, Θέατρο Κολωνού, Αθήνα, 104 44, Greece
Η δυναμική ενέργεια της Νότιας Κορέας φτάνει στην Αθήνα μέσα από το K-Wave Night 2026, μια βραδιά αφιερωμένη στην K-pop κουλτούρα που έχει κατακτήσει τον πλανήτη. Σε συνεργασία με την Πρεσβεία της Κορέας, το Φεστιβάλ του Δήμου Αθηναίων υποδέχεται μια διοργάνωση γεμάτη χορό, ταλέντο και σύγχρονο παλμό, φέρνοντας στην πόλη την ένταση και τη λάμψη της σύγχρονης Σεούλ. Είτε ακολουθείτε ήδη την K-scene, είτε θέλετε να την ανακαλύψετε για πρώτη φορά, αυτή η βραδιά υπόσχεται μια εμπειρία γεμάτη ενθουσιασμό και ζωντάνια. Δεν πρόκειται απλώς για έναν διαγωνισμό, αλλά για μια μεγάλη σκηνή όπου οι πιο δυναμικοί performers της Ελλάδας διεκδικούν μια θέση στον παγκόσμιο τελικό του K-pop World Festival στο Changwon. Οι νικητές της βραδιάς θα προταθούν στο δίκτυο KBS, ανοίγοντας τον δρόμο για το ταξίδι τους στην Κορέα. Μια γιορτή που μιλά για έμπνευση, σύνδεση και ελευθερία έκφρασης και που αποδεικνύει πως η μουσική και ο χορός μπορούν να ενώσουν κοινότητες, πόλεις και ολόκληρους πολιτισμούς.

Irie Action Soundsystem & Friends
2026-05-16 17:30 - 23:00 | Πλατεία Θησέα, Αθήνα, Αθήνα, 118 51, Greece
Όταν το Irie Action στήνει τα χειροποίητα boxes του, η πόλη σταματάει να ακούγεται και αρχίζει να τρέμει. Για πρώτη φορά, το This is Athens City Festival αφήνει το sub-bass να πάρει τον έλεγχο, φέρνοντας ένα αυθεντικό street session εκεί που χτυπάει ο παλμός του δρόμου. Ξέχνα τα τυπικά stages· εδώ το sound system είναι ο πρωταγωνιστής. Roots ρυθμοί, heavy dub επιλογές και η αναλογική ζεστασιά ενός stack που έχει φτιαχτεί για να το νιώθεις στο στήθος πριν το ακούσεις στα αυτιά σου. Ένα απόγευμα αφιερωμένο στο sound system culture, χωρίς φίλτρα, μόνο με heavyweight vibes και τη δύναμη της κοινότητας που ενώνεται κάτω από το ρυθμό, με τις επιλογές των Irie Sound System, Atiko Minus Project και Black Athena . Strictly roots & dub, no compromise.

Imamu
2026-05-16 18:00 - 23:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
Το Imamu δεν είναι απλώς μια σειρά μουσικών events, αλλά μια εμπειρία που αντιμετωπίζει τη διασκέδαση σαν μια σύγχρονη τελετουργία. Αντλώντας το όνομά του από την έννοια του «πνευματικού οδηγού», το project δημιουργεί ένα περιβάλλον όπου ο ρυθμός, η ατμόσφαιρα και η συναισθηματική ένταση ενώνονται, μετατρέποντας το dancefloor σε τόπο σύνδεσης και απελευθέρωσης. Στο πλαίσιο του Φεστιβάλ του Δήμου Αθηναίων, το κοινό καλείται να αφεθεί σε μια βραδιά που ξεφεύγει από τα συνηθισμένα club formats και δίνει χώρο σε μια πιο καθηλωτική μουσική εμπειρία. Με πυξίδα τη melodic techno και ήχο που εμπλουτίζεται με ατμοσφαιρικά indie φωνητικά και γήινες Afro house αποχρώσεις, το Imamu δημιουργεί ένα σκηνικό βαθιά αισθητηριακό και ταυτόχρονα ανοιχτό, ιδανικό για όσους αγαπούν τη μουσική που χτίζει ατμόσφαιρα και παρασύρει χωρίς βιασύνη. Κάτω από τον αθηναϊκό ουρανό, ο ρυθμός γίνεται κοινή γλώσσα και η βραδιά αποκτά τον χαρακτήρα μιας συλλογικής εμπειρίας που μένει μαζί σου και μετά το τελευταίο track.

Αντάμωμα Πολιτιστικών Συλλόγων Θεσσαλίας & Αγράφων
2026-05-16 19:00 - 23:00 | Πλατεία Αγίου Θωμά, Μικράς Ασίας 69, Αθήνα, Αθήνα, 115 27, Greece
Η Πλατεία Αγίου Θωμά μετατρέπεται σε μια μεγάλη χορευτική γιορτή αφιερωμένη στη δύναμη της ελληνικής παράδοσης. Στο πλαίσιο του Φεστιβάλ του Δήμου Αθηναίων 2026, κάτοικοι και επισκέπτες της πόλης καλούνται να γίνουν μέρος ενός αυθεντικού γλεντιού που αντλεί την ενέργειά του από τη μουσική και χορευτική κληρονομιά της Θεσσαλίας και των Αγράφων. Δύο τόποι με βαθιά πολιτισμική σημασία έρχονται συμβολικά στο κέντρο της Αθήνας, φέρνοντας μαζί τους ήχους, βήματα και εικόνες που μιλούν κατευθείαν στη συλλογική μας μνήμη. Με τους ήχους της ζυγιάς και τη δύναμη του κυκλικού χορού, η βραδιά αποκτά τον χαρακτήρα μιας ανοιχτής πρόσκλησης στη συμμετοχή, στη συνάντηση και στη χαρά. Η παράδοση εδώ δεν παρουσιάζεται ως μουσειακό αποτύπωμα, αλλά ως ζωντανή εμπειρία που ενώνει ανθρώπους, γενιές και γειτονιές. Μια βραδιά γεμάτη αυθεντικότητα, ρυθμό και τη μοναδική αίσθηση κοινότητας που μόνο ένα αληθινό ελληνικό γλέντι μπορεί να δημιουργήσει μέσα στην πόλη.

Deer Islnd
2026-05-16 19:00 - 23:00 | Θέατρο Δόρα Στράτου, Αρακύνθου 33 (έναντι), Λόφος Φιλοπάππου, Αθήνα, 117 41, Greece
Σε ένα από τα πιο ατμοσφαιρικά σημεία της Αθήνας, στο Θέατρο Δόρα Στράτου, εκεί όπου η ιστορία συναντά τον σύγχρονο χορευτικό ήχο, οι Deer Islnd υπόσχονται μια βραδιά γεμάτη ρυθμό και το αυθεντικό vibe της παρέας. Ετοιμαστείτε να παρασυρθείτε από μια μουσική εμπειρία, που καταργεί τα σύνορα ανάμεσα στην πόλη και το Αιγαίο, κάτω από την σκιά της Ακρόπολης.

Οι Deer Islnd δημιουργήθηκαν από μια παρέα που γνωρίστηκε σε ένα νησί, μοιράστηκε το πάθος της για την ηλεκτρονική μουσική και αποφάσισε να φέρει αυτή την ενέργεια στην πρωτεύουσα. Χρόνια μετά, οι Deer Islnd έχουν αφήσει το δικό τους, ανεξίτηλο αποτύπωμα στην αθηναϊκή club σκηνή, μετρώντας το ένα επιτυχημένο event μετά το άλλο. Με σήμα το θρυλικό VW van – και όχι το ελάφι, όπως πολλοί νομίζουν – η ομάδα καταλαμβάνει το Θέατρο Δόρα Στράτου, προσθέτοντας ακόμα έναν επικό σταθμό στον χάρτη των πάρτι τους.

Fun Vibes Family Festival
2026-05-17 11:00 - 20:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Ένα από τα πιο όμορφα πάρκα της Αθήνας μεταμορφώνεται σε έναν απέραντο χώρο δημιουργίας και δράσης, φιλοξενώντας μια ολοήμερη γιορτή αφιερωμένη στα παιδιά, τις οικογένειες και την καλλιέργεια του αθλητικού πνεύματος.

Μέσα από μοναδικές εμπειρίες που συνδυάζουν την άσκηση με τη μάθηση και την καθαρή διασκέδαση, μικροί και μεγάλοι επισκέπτες έχουν την ευκαιρία να ενισχύσουν τους οικογενειακούς τους δεσμούς με τον πιο ενεργητικό τρόπο. Είναι η ιδανική στιγμή να αφήσουμε για λίγο την οθόνη και να βγούμε από το σπίτι, δίνοντας ραντεβού στο Πάρκο Ριζάρη για μια ημέρα γεμάτη ομαδικά παιχνίδια και δραστηριότητες που προάγουν την ευεξία και το ομαδικό πνεύμα.

Ετοιμαστείτε να μοιραστείτε στιγμές γέλιου και ζωντάνιας σε μια γιορτή του Φεστιβάλ του Δήμου Αθηναίων, όπου το παιχνίδι γίνεται ο καλύτερος τρόπος για να ανακαλύψουμε τις δυνατότητές μας και να έρθουμε πιο κοντά στη φύση και μεταξύ μας.

E=MC²
2026-05-17 18:00 - 23:00 | Πλατεία Αμερικής, Πατησίων 167, Αθήνα, Αθήνα, 112 52, Greece
Η μεγάλη γιορτή των τεχνών του δρόμου επιστρέφει για έβδομη χρονιά και μεταμορφώνει ξανά την Πλατεία Αμερικής σε ένα ζωντανό πεδίο δημιουργίας, ενέργειας και συλλογικότητας. Το E=MC² μας προσκαλεί σε μια ανοιχτή εμπειρία όπου οι διαφορετικές «φυλές» της Αθήνας συναντιούνται μέσα από την κουλτούρα του hip hop και διεκδικούν τον δημόσιο χώρο με τον πιο δημιουργικό τρόπο. Εδώ, η τέχνη του δρόμου δεν είναι μόνο θέαμα, αλλά κοινότητα, επικοινωνία και μοίρασμα. Χωρίς άγχος ανταγωνισμού και χωρίς αντίτιμο εισόδου, η πλατεία γεμίζει beats, φωνές, χορό και αυθόρμητες συναντήσεις. DJs, beatboxers, MCs και χορευτές breakin’ δίνουν τον ρυθμό σε μια διοργάνωση που βλέπει το hip hop ως εργαλείο έκφρασης, σύνδεσης και ένταξης. Μια ανοιχτή πρόσκληση να χορέψουμε, να γνωριστούμε και να ζήσουμε από κοντά τη ζωντανή ενέργεια μιας πλατείας που συμβολίζει τη συνάντηση, την πολυμορφία και τη δύναμη της πόλης να ενώνεται.

Πρόγραμμα:

18:00 – 19:00: B-bop aka Digga – Cookin’ in da Square. Strictly Vinyl Set.

19:00 – 20:00: Dj Beatstrike – Chessboard Cypher. Μπες στο cypher της σκακιέρας.

20:00 – 20:45: Dj Beatstrike & Top Rock Bunch – Feeling James Vol.5. Get the funk up!

20:45 – 21:15: Dj Beatstrike – Rocking Apache Line. Only the real ones survive.

21:15 – 21:30: BeatboxGreece – Bite That Mic. Τα beatbox monsters επιστρέφουν.

21:30 – 23:00: Dj MarWax – Boombox Session. Old school grooves party time!

Hosts: Cameelloco Unbreakable & Loyal T

H Γιορτή στη Φειδίου
2026-05-17 18:00 - 23:00 | Οδός Φειδίου, Οδός Φειδίου, Αθήνα, 106 78, Greece
H οδός Φειδίου μεταμορφώνεται ξανά σε έναν από τους πιο ζωντανούς και απρόβλεπτους προορισμούς της Αθήνας, στο πλαίσιο του Φεστιβάλ του Δήμου Αθηναίων. Το «Don’t Be a Dick» ενώνει δυνάμεις με το Μουσικό Καφενείο και το Frau, διοργανώνοντας ένα αυθεντικό street party που ξεκινά από τις 18:00 και υπόσχεται να κρατήσει την ενέργεια στα ύψη μέχρι αργά το βράδυ.
Η μουσική διαδρομή ξεκινά με ένα υβριδικό set από τους Χάρη Κουσό και Άγγελο Αγγέλου, παντρεύοντας ηλεκτρονικούς ήχους με live όργανα. Η Hara Katsiki από το Βερολίνο παίρνει τη σκυτάλη με ένα νοσταλγικό ταξίδι σε italo και space disco ρυθμούς. Καθώς η βραδιά εξελίσσεται, η δράση μεταφέρεται στα επιμέρους stages.

Στο main stage του «Don’t Be a Dick» εμφανίζονται οι Bill Selfer και Alex Deris, ενώ στο γνωστό και αγαπημένο “toilet room” ο Luka από το Βερολίνο υπόσχεται ένα εκρηκτικό set που θα ανεβάσει την ένταση στα ύψη. Στο Μουσικό Καφενείο, η Ρουμπίνη Σταγκουράκη παρουσιάζει ένα ιδιαίτερο μουσικό πρόγραμμα που γεφυρώνει την ελληνική με τη διεθνή σκηνή, ενώ στο Frau, ο Enke F ολοκληρώνει το line-up με τον δικό του ξεχωριστό ήχο. Με το σύνθημα «Come early and stay late», η Φειδίου μάς προσκαλεί να χαθούμε σε μια πολυδιάστατη εμπειρία που ενώνει μουσικές και κοινότητες σε ένα από τα πιο όμορφα στενά του κέντρου.

Piano City Athens: Every Me and Every You
2026-05-17 18:30 - 20:30 | Πλατεία Μητροπόλεως, Πλατεία Μητροπόλεως, Athens, Athens, 105 63, Greece
Η Πλατεία Μητροπόλεως μεταμορφώνεται σε έναν ανοιχτό, ζωντανό χώρο συμπερίληψης όπου η τέχνη καταρρίπτει κάθε διαχωριστική γραμμή. Την Κυριακή 17 Μαΐου, από τις 18:30 έως τις 20:30, το Ωδείο Άλφα και το Ελληνικό Κέντρο Ερευνών Ήχου, Μουσικής και Λόγου (Ε.Κ.Ε.Ι.Μ.) παρουσιάζουν ένα διπλό μουσικό πρόγραμμα, αποδεικνύοντας έμπρακτα πως η μουσική δεν γνωρίζει όρια παρά μόνο εκφράσεις. Επαγγελματίες σολίστ, σπουδαστές και μουσικοί ΑμεΑ μοιράζονται την ίδια σκηνή, δημιουργώντας μια γέφυρα ανάμεσα στο «εγώ» και το «εσύ», με σκοπό να μας οδηγήσουν στο ουσιώδες και πολύτιμο «εμείς».

Η βραδιά ανοίγει στις 18:30 με μια 40λεπτη εμφάνιση της Ορχήστρας, της Μουσικοθεραπευτικής Ομάδας και της Χορωδίας ΑμεΑ του Ε.Κ.Ε.Ι.Μ. Υπό τον συντονισμό των Μιχάλη Τόμπλερ, Σοφίας Λάτσινου και Άννας Δακουρού Τόφαλου, το σύνολο ενώνει κιθάρες, φλάουτο, hand chimes και φωνές, ενώ στο πιάνο συνοδεύει η σπουδάστρια ΑμεΑ, Νεκταρία Λιναράκη. Αμέσως μετά, στις 19:10, η σκυτάλη περνά σε ένα υψηλού επιπέδου ρεσιτάλ πιάνου και φωνών. Μια επίλεκτη ομάδα διακριθέντων σολίστ, ανάμεσα στους οποίους οι Δημήτρης Χρυσανθακόπουλος, Αλέξανδρος Μακρής, Γιώργος Χατζής, Βασιλική Μανίκα, Γιώργος Γαβριήλ, Νεφέλη Μάνου και Κώστας Μπάρκας, ξετυλίγει ένα πολυδιάστατο ρεπερτόριο που εκτείνεται από τη γαλλική ιμπρεσιονιστική ομίχλη και τη λόγια δυτική παράδοση μέχρι το σύγχρονο ελληνικό τραγούδι και τη μεσογειακή μνήμη. Μια βαθιά συγκινητική καλλιτεχνική σύμπραξη χωρίς φίλτρα, έτοιμη να πλημμυρίσει με φως την καρδιά της ανοιξιάτικης Αθήνας.

Innersense pres. LTJ Bukem LIVE & Junior SP
2026-05-17 19:00 - 23:00 | Πλατεία Θησέα, Αθήνα, Αθήνα, 118 51, Greece
Όταν ο LTJ Bukem ανεβαίνει στα decks, η εμπειρία ξεπερνά τα όρια ενός συνηθισμένου DJ set. Μία από τις πιο εμβληματικές μορφές της παγκόσμιας drum & bass σκηνής, ο καλλιτέχνης που έδωσε στο είδος μια πιο ατμοσφαιρική, “intelligent” και κινηματογραφική διάσταση, έρχεται στο Φεστιβάλ του Δήμου Αθηναίων 2026 για μια βραδιά που ενώνει ένταση, ακρίβεια και βαθιά μουσικότητα. Η Αθήνα γίνεται για λίγο το πεδίο όπου οι γρήγοροι ρυθμοί συναντούν τη jazz ευαισθησία, τις ambient αποχρώσεις και μια αίσθηση πνευματικής ελευθερίας που μόνο ο Bukem ξέρει να χτίζει με τέτοια δεξιοτεχνία. Με breakbeats που κρατούν αμείωτη την ένταση, μπασογραμμές που δονούν τον χώρο και ένα ατμοσφαιρικό ύφος που δεν χάνει ποτέ τη λεπτότητά του, το set του υπόσχεται ένα ταξίδι στη sophisticated πλευρά της rave κουλτούρας. Δεν είναι απλώς μια βραδιά για χορό, αλλά μια εμπειρία που σε βάζει να κινηθείς και να ακούσεις με όλο σου το σώμα. Μια σπάνια συνάντηση με έναν δημιουργό που διαμόρφωσε έναν ολόκληρο ήχο και συνεχίζει να τον εξελίσσει με τον δικό του, αξεπέραστο τρόπο.

Στο πλευρό του, ο Junior SP., μία από τις πιο σταθερές και πολυδιάστατες παρουσίες της εγχώριας σκηνής. Με πορεία που ξεκινά από το 1992 και εκτείνεται σε περισσότερες από τρεις δεκαετίες, ως DJ, παραγωγός, promoter και δημιουργικός πυρήνας πίσω από την Innersense Productions, έχει συμβάλει καθοριστικά στη διαμόρφωση και προώθηση του urban και bass ήχου στην Ελλάδα. Έχοντας μοιραστεί τη σκηνή με καλλιτέχνες όπως οι The Prodigy, Wu-Tang Clan και Grandmaster Flash, και με εμφανίσεις σε Ελλάδα και εξωτερικό, κάθε set του αποτελεί μια δυναμική σύνθεση εμπειρίας και αυθεντικότητας. Μια βραδιά σημείο αναφοράς για την ηλεκτρονική μουσική στην Αθήνα.

Second Story x Bless Me Father
2026-05-17 19:00 - 23:00 | Πλατεία Καρύτση, Πλατεία Καρύτση, Αθήνα, 105 61, Greece
Κάτω από τα φώτα της πόλης και μέσα στον παλμό του Φεστιβάλ του Δήμου Αθηναίων, η πόλη βγαίνει στον δρόμο. Δίνουμε ραντεβού στην Πλατεία Καρύτση, εκεί όπου το Second Story και το Bless me father ενώνουν τις δυνάμεις τους σε ένα line-up που ξέρει ακριβώς πώς να διαχειριστεί το κέντρο της Αθήνας. Στα decks θα βρεθούν οι Raise (88Butterfly, Second Story), Seemo, Caelina, Bkey vs Kayo και Synthbeat, αναλαμβάνοντας τη μουσική επένδυση που θα μεταμορφώσει την πλατεία και θα τη δώσει τον δικό τους ρυθμό.

Athens Pride Street Party
2026-05-17 19:00 - 23:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
H Πλατεία Κλαυθμώνος μεταμορφώνεται στο πιο πολύχρωμο και ηχηρό σημείο της πόλης. Με αφορμή την Παγκόσμια Ημέρα κατά της Ομοφοβίας, Αμφιφοβίας, Τρανσφοβίας και Ιντερφοβίας (IDAHOBIT), το Athens Pride σε συνεργασία με το Φεστιβάλ του Δήμου Αθηναίων, επιστρέφει στις ρίζες του για ένα εκρηκτικό street party γεμάτο λουλούδια, μουσική και ορατότητα. Με θέμα τα λουλούδια ως σύμβολα ανθεκτικότητας και πολυμορφίας, διεκδικούμε τον δημόσιο χώρο και γιορτάζουμε την ελευθερία της έκφρασης μέσα από το γκρίζο της πόλης. Από τις 19:00 έως τις 23:00, ένα δυναμικό line-up μας ενώνει σε έναν χορό χωρίς αποκλεισμούς:

DJ Sets: KIMON, KRONT, MIRELLA KAPPA, TZINA

Live Shows: Aphrodite HGW & Léona

Sounds: House, pop, dancehall, reggaeton, afrobeats και global club music.

*Ο μισαναπηρισμός, ο ηλικιακός ρατσισμός, η κοινωνικά επιβαλλόμενη ντροπή για τα σώματά μας, η ομοφοβία, ο μισογυνισμός, ο ρατσισμός, ο σεξισμός, η τρανσφοβία, o στιγματισμός σε καθε έκφραση σεξουαλικής ελευθερίας, έκφρασης και αυτοδιαθεσης, και η πατριαρχία δεν έχουν χώρο στις δράσεις μας. Αν παρατηρήσετε οποιαδήποτε τέτοια συμπεριφορά ή ενέργεια, παρακαλούμε επικοινωνήστε άμεσα με το Athens Pride και με τα άτομα που φέρουν ειδική σήμανση στο χώρο. Στη δράση θα υπάρξει λήψη οπτικοακουστικών μέσων (βίντεο,φωτογραφίες) το οπτικοακουστικό υλικό θα δημοσιευθεί στα επίσημα κανάλια επικοινωνίας του Athens Pride.

Billie Kark 2026
2026-05-18 20:30 - 23:00 | Πλατεία Δεξαμενής, Πλατεία Δεξαμενής, Αθήνα, Αθήνα, 106 73, Greece
Η Billie Kark, μία από τις πιο φρέσκες και πολυδιάστατες παρουσίες της σύγχρονης αθηναϊκής σκηνής, επιστρέφει στο Φεστιβάλ του Δήμου Αθηναίων με ένα live που υπόσχεται να μας παρασύρει ξανά στον ιδιαίτερο κόσμο της. Δημιουργός, ερμηνεύτρια και DJ, η Billie ισορροπεί με ξεχωριστό τρόπο ανάμεσα στην ηλεκτρονική μουσική και τις ηχητικές μνήμες της παράδοσης, συνθέτοντας ένα σύμπαν όπου ο πειραματισμός, η ένταση και η μυσταγωγία συνυπάρχουν με απόλυτη φυσικότητα. Φέτος, μεταφέρει τον ιδιαίτερο ήχο της στην πλατεία Δεξαμενής, μια τοποθεσία που μοιάζει φτιαγμένη για τη μουσική της. Από techno ρυθμούς έως μελωδίες που αντλούν έμπνευση από τη φύση, τον μύθο και το αρχέγονο στοιχείο, η Billie Kark δημιουργεί μια ατμόσφαιρα που κοιτάζει ταυτόχρονα προς το αύριο και προς τις βαθύτερες ρίζες μας.

Heroes: A Tribute to David Bowie
2026-05-20 20:30 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Οι Heroes Tribute Band δεν είναι απλώς ένα tribute σχήμα, αλλά μια ζωντανή μουσική ομάδα που κρατά ανοιχτό το σύμπαν του David Bowie με αγάπη, φροντίδα και πραγματική καλλιτεχνική ενέργεια. Ως η πρώτη πολυσυλλεκτική ελληνική μπάντα αφιερωμένη στον εμβληματικό “Starman”, δημιουργούν εδώ και χρόνια μια σκηνική εμπειρία που τιμά τις διαρκείς μεταμορφώσεις του Bowie και τη βαθιά επιρροή του στη σύγχρονη κουλτούρα. Στο πλαίσιο του Φεστιβάλ του Δήμου Αθηναίων, έρχονται με αποσκευές γεμάτες ήχους, εικόνες και αναφορές από όλες τις μεγάλες του περιόδους. Από τη λάμψη του Ziggy Stardust μέχρι τη σκοτεινή ποίηση του Βερολίνου και την κοσμοπολίτικη ένταση των 80’s, η συναυλία λειτουργεί σαν μια γιορτή αφιερωμένη στην πρωτοπορία, τη διαφορετικότητα και τη θεατρικότητα που έκανε τον Bowie μοναδικό. Μια βραδιά που δεν αφορά μόνο τους μυημένους, αλλά όλους όσοι αγαπούν τη μουσική που άλλαξε τον τρόπο με τον οποίο βλέπουμε τον εαυτό μας και τον κόσμο.

Η καρδιά της Αθήνας γεμίζει Bowie και αυτό από μόνο του αρκεί για να γίνει η βραδιά ξεχωριστή.

Pantheon pres. Street Party στη Στοά Moxy Athens City
2026-05-22 18:00 - 23:30 | Moxy Athens City, Σταδίου 65, Αθήνα, Αθήνα, 105 51, Greece
Tο Pantheon κατεβαίνει στην καρδιά της πόλης για ένα εκρηκτικό, δωρεάν υπαίθριο street party που θα μεταμορφώσει το κέντρο. Την Παρασκευή 22 Μαΐου, από τις 18:00 έως τις 23:30, η industrial Στοά του Moxy Athens City στην Ομόνοια μετατρέπεται στον απόλυτο urban dance προορισμό, πλημμυρίζοντας την αθηναϊκή νύχτα με house, techno και ηλεκτρονικούς ήχους.

Στην καρδιά της «νέας» Ομόνοιας, εκεί που η αστική κουλτούρα συναντά το design, το Pantheon στήνει τα decks του κάτω από τα φώτα της Στοάς, με φόντο την ιδιαίτερη αρχιτεκτονική του Moxy και την κορυφαία φιλοξενία της SWOT Hospitality. Τον ρυθμό της βραδιάς θα διαμορφώσουν τα ξεσηκωτικά DJ sets των Nick Matthew, Voices of Valley, Andianna, Panayotee και Soldo. Παράλληλα με τη μουσική, ο παλμός του δρόμου ενισχύεται με ζωντανή urban art, live ζωγραφική και tattoo sessions, ενώ τη funky ατμόσφαιρα συμπληρώνουν δροσερά signature cocktails. Ένα αυθεντικό open-air gathering αφιερωμένο στην ηλεκτρονική σκηνή της Αθήνας, που έρχεται να επαναπροσδιορίσει το nightlife της πόλης εκεί ακριβώς που χτυπά η καρδιά της.
